અમદાવાદ: શહેરના સોલા રોડ પર આવેલા ચાંદની એપાર્ટમેન્ટ પાસેના અંબાજી માતાનાં મંદિરમાં શુક્રવારે મોડી રાત્રે તસ્કરો ત્રાટકયા હતા. તસ્કરોએ મંદિરમાંથી માતાજીનાં આભૂષણો, રોકડા રૂ.૧૫,૦૦૦ અને કુલ રૂ.૧.૩૦ લાખની મતાની ચોરી કરી ફરાર થઈ ગયા હતા. બનાવની જાણ ઘાટલોડિયા પોલીસને થતાં પોલીસ તાત્કાલિક ઘટના સ્થળે દોડી જઈ તપાસ હાથ ધરી હતી. પોલીસે પૂજારીની ફરિયાદને આધારે ગુનો નોંધી તપાસ શરૂ કરી છે.